
ЕУ подршка интегралном територијалном развоју – ЕУ ИНТЕГРА

ОПИС ПОСЛОВА ЗА ПАРТИЈУ 7.

УСЛУГЕ ТЕХНИЧКЕ ПОДРШКЕ И МОНИТОРИНГА У РЕАЛИЗАЦИЈИ НАБАВКЕ И ИНСТАЛАЦИЈЕ ИТ ОПРЕМЕ, У СЛЕДЕЋИМ ЈЛС: КРУШЕВАЦ И БОР

	Бр. уговора о донацији:
	2024/461-514
	Локација имплементације пројеката: 
	Бор и Крушевац

	Буџетска линија: 
	5.9.5.
	Период извршења: 
	мај 2026. – април 2028.





	Уводне информације и сврха

	Стална конференција градова и општина (СКГО) је почетком 2025. године отпочела са имплементацијом Програма „ЕУ подршка интегралном територијалном развоју – ЕУ ИНТЕГРА”, који финансира Европска Унија у оквиру ширег програма подршке ИПА III. Циљ Програма је модернизација локалних самоуправа у Србији кроз примену ЕУ модела за интегрални одрживи територијални развој. Кључна ресорно надлежна институција на националном нивоу је Министарство за европске интеграције, док су СКГО и УНОПС имплементациони партнери у погледу реализације планираних пројектних активности. 

Део Програма ЕУ ИНТЕГРА који спроводи СКГО усмерен је на подизање капацитета јединица локалне самоуправе (ЈЛС) и регионалних развојних агенција (РРА) за припрему и имплементацију интегралних развојних пројеката који ће се реализовати кроз грант шему. У складу са тим,  СКГО је спровео јавни позив за подношење предлога пројеката локалног развоја и окончао процес селекције и уговарања пројеката, у складу са Практичним водичем за процедуре уговарања спољне помоћи Европске уније (ПРАГ правила). 

СКГО је у том контексту спровео јавни позив за подношење предлога пројеката локалног развоја, након чега је успешно окончан процес евалуације, селекције и уговарања пројеката. За финансирање је одабрано укупно пет пројеката који се реализују у јединицама локалне самоуправе: Крушевац, Пирот, Мерошина, Ужице и Бор. Планирано трајање пројеката износи 21 месец.
Након потписивања уговора о додели бесповратних средстава, СКГО обезбеђује техничку и финансијску подршку корисницима грантова, као и континуирани мониторинг напретка у реализацији пројектних активности. 

У циљу обезбеђивања високог квалитета имплементације одабраних пројеката и ефикасне реализације предвиђених активности, СКГО ће ангажовати правно или физичко лице, у даљем тексту: стручњак за мониторинг и техничку подршку у реализацији набавке и инсталације ИТ опреме на територији Бора и Крушевца - Набавка и инсталација touchscreen киоска са SSL видео садржајем и информативним страницама, набавка и инсталација визуелног система за ред/позивање на услужном шалтеру, развој и постављање сигнализације за приступачност и навигацију и инсталација VR (виртуелна стварност) станице/комплета у згради општине у Крушевцу и постављање мониторинг собе са системом за праћење попуњености контејнера у Бору.
Ангажовани стручњак ће блиско сарађивати са пројектним тимом СКГО и представницима локалних самоуправа, пружајући мониторинг, контролу и подршку током процеса набавке и инсталације ИТ опреме како би се осигурало да су све активности и трошкови у потпуности усклађени са уговорним обавезама, правилима струке и процедурама Европске уније. 




	Задатак ангажованог правног или физичког лица

	1. Анализу и процену техничке спецификације, предлога уговора и критеријума у оквиру конкурсне документације као и извештаја о отварању и оцењивању понуда у процесу јавних набавки у области набавке и инсталације ИТ елемената;

	2. Контрола о усклађености стварне вредности са буџетираном вредношћу у оквиру грант уговора;

	3. Преглед техничких делова извештаја о напретку које достављају корисници пројекта и извођачи радова, уз давање стручног мишљења о усклађености са стварним стањем на терену у области набавке и инсталације ИТ елемената;

	4. Идентификацију потенцијалних техничких, оперативних или имплементационих ризика који могу утицати на реализацију инфраструктурних активности у области набавке и инсталације ИТ елемената;

	5. Давање стручних препорука за унапређење имплементације инфраструктурних активности у области набавке и инсталације ИТ елемената.





	Очекивани производи рада

	· Кратке белешке о процесу набавке и инсталације ИТ опреме;
· Ревидирање извештаја корисника гранта у складу са динамиком имплементације (квартални, годишњи);
· Кратке белешке о идентификованим ризицима и неправилностима у реализацији набавке и инсталације ИТ опреме.






	Задаци и обим ангажмана

	Задаци
	Максимално предвиђен  број дана

	1.	Анализa и проценa техничких спецификација критеријума, евалуације пристиглих пријава и предлога уговора и критеријума у оквиру конкурсне документације у процесу јавних набавки 

	1

	2. Мониторинг и контролу техничких спецификација испоручене опреме у складу са уговором и пројектним задатком као и проверу функционисања успостављених система.

	3

	Максималан број дана
	4




	
Потребне квалификације, искуство и вештине

	         Обавезни услови:
· Више образовање (минимум 180 ЕСП бодова) 
· Радно искуство у области процене, набавке и инсталације ИТ опреме - 10 година
· Искуство у припреми и проценама техничких спецификација ИТ опреме и  процене софтверских решења (ERP, CRM, DMS, GIS, е-управа, системи за управљање базама података) - 5 година
· Познавање важећих прописа и стандарда у области ИТ
· Одлично познавање енглеског језика;
· Добре аналитичке, комуникационе, организационе и вештине извештавања.
Пожељни услови:
· Искуство у имплементацији пројеката финансираних из ЕУ и других међународних донаторских фондова;
· Искуство у раду са локалним самоуправама.




	Комуникација и координација током ангажмана

	У обављању активности, ангажовани стручњак ће бити у сталној комуникацији са Саветницом за инфраструктуру, као и са Mенаџером програма. Такође, ангажовани стручњак ће блиско сарађивати са другим стручњацима ангажованим  на истим грантовима ради размене релевантних информација, усаглашавања налаза и заједничког извештавања према пројектном тиму ЕУ ИНТЕГРА.

